google/wiki40b huggingface dataset:
Μεταξουργείο (Αθήνα)

Ονομασία

Η ονομασία της συνοικίας και της ομόνυμης πλατείας οφείλεται σε εργοστάσιο επεξεργασίας μεταξιού που λειτουργούσε στην περιοχή στα χρόνια του Όθωνα, με την επωνυμία «Σηρική Εταιρεία της Ελλάδος Αθανάσιος Δουρούτης & Σία». Το εργοστάσιο στεγάζει σήμερα την πινακοθήκη του Δήμου Αθηναίων.

Ιστορικά στοιχεία

Μετά τη σύσταση του Ελληνικού κράτους, η προοπτική ανέγερσης των ανακτόρων στον Κεραμεικό, οδήγησε πολλούς επιφανείς της εποχής, όπως ο αυστριακός πρέσβυς Πρόκες φον Όστεν, η Δούκισσα της Πλακεντίας και oι πρίγκηπες Ιωάννης Καρατζάς και Γεώργιος Καντακουζηνός, να αγοράσουν κτήματα ή να κτίσουν οικίες στην περιοχή. Ο τελευταίος, μάλιστα, ανέγηρε μεγάλη οικοδομή, γνωστή ως Μέγαρο Καντακουζηνού, με την προοπτική της εκμετάλλευσης του κτιρίου ως εμπορικού κέντρου, ένα σχέδιο που ναυάγησε όταν τελικά αποφασίστηκε τα ανάκτορα να κτιστούν στο τότε άλλο άκρο της πόλης, στη σημερινή πλατεία Συντάγματος. Το ημιτελές κτίσμα αγοράστηκε από την εταιρεία του μεταξουργείου και γκρεμίστηκε ώστε να ανεγερθούν οι εγκαταστάσεις του.
H σταδιακή επέκταση του αρχικού εργοστασίου επεξεργασίας μεταξιού σε ολόκληρο συγκρότημα, απέτρεψε για αρκετό χρονικό διάστημα (έως το 1875 περίπου) τη δημιουργία οικιστικών ζωνών στην περιοχή. Σε αυτό συνέβαλε και η ίδρυση του Ορφανοτροφείου Χατζηκώστα το 1856, το οποίο πλαισιώναν εργαστήρια επαγγελματικής κατάρτησης των φιλοξενούμενων παιδιών και, αργότερα, η εγκατάσταση του γειτονικού εργοστασίου παραγωγής φωταερίου (1859-61). Σημαντική ήταν επίσης η παρουσία καταστημάτων σιδηροκατασκευών και αμαξοποιείων, που  μεταπήδησαν στο Μεταξουργείο από την όμορη περιοχή της Πλατείας Ελευθερίας (Κουμουνδούρου). Το τελευταίο τέταρτο του 19ου αι. στο Μεταξουργείο είχε πλέον δημιουργηθεί ένα συνεχές σύστημα δόμησης με τη γειτονική περιοχή της Βάθειας, τη σημερινή Βάθη.
Η περιοχή μεταξύ Μεταξουργείου και Βοτανικού, εξαιτίας των λιμναζόντων εκεί υδάτων, παλαιότερα ονομαζόταν Χεζολίθαρο, ή Χεσμένη Πέτρα και Μπύθουλας (ή Βούθουλας). Έγινε πασίγνωστη από τη Μαντάμ Σουσού, τη μορφή της θρυλικής κοκέτας των διηγημάτων του Δημήτρη Ψαθά.

Χωροταξία

Το Μεταξουργείο εκτείνεται στο χώρο που ορίζεται από την Πλατεία Καραϊσκάκη και τη Λεωφόρο Κωνσταντινουπόλεως, τις οδούς Δεληγιάννη, Αγίου Κωνσταντίνου, Πειραιώς και την Ιερά Οδό. Εφάπτεται του Γκαζοχωρίου, του Κεραμεικού, της ευρύτερης περιοχής της Πλατείας Ομονοίας και της Ακαδημία Πλάτωνος και Κολωνού. Από διοικητική άποψη, υπάγεται στη δικαιοδοσία του 1ου και του 3ου Δημοτικού Διαμερίσματος των Αθηνών, με όρια τις οδούς Λένορμαν και Κολοκυνθούς. Διασχίζεται από το επίγειο σιδηροδρομικό δίκτυο του ΟΣΕ.
Γενικά η περιοχή θεωρείται υποβαθμισμένη συνοικία, με πολλά παλιά και εγκαταλελειμμένα κτίρια και οίκους ανοχής καθώς και στέκια τοξικομανών. Τα τελευταία χρόνια, όμως, έχει ξεκινήσει ανάπλαση κάποιων ζωνών της περιοχής.
Από το Μεταξουργείο διέρχεται η Γραμμή 2 του Μετρό και η περιοχή εξυπηρετείται από το Σταθμό Μεταξουργείου.
Το Μεταξουργείο είναι ενταγμένο στο Πρόγραμμα Ενοποίησης Αρχαιολογικών Χώρων της Αθήνας (1998).
Μαλαγασική γλώσσα

Η Μαλαγασική γλώσσα ανήκει στην Αυστρονησιακή ομάδα γλωσσών και είναι η εθνική γλώσσα της Μαδαγασκάρης. Είναι το δυτικότερο μέλος της υποομάδας Μαλάι- Πολυνησιακά που ανήκει στην αυστρονησιακή ομάδα. Η διαφορετικότητα της γλώσσας από τις γειτονικές αφρικάνικες γλώσσες επισημάνθηκε το 1708 από τον ολλανδό λόγιο Άντριαν Ρέλαντ. Σχετίζεται πολύ με τις Μαλάι- Πολυνησιακές γλώσσες της Ινδονησίας, της Μαλαισίας και των Φιλιππίνων, και πιο στενά με τις ανατολικές γλώσσες Μπαρίτο που μιλιούνται στον νησί Βόρνεο, με εξαίρεση τις πολυνησιακές μορφοφωνητικές διαφορές που έχει.  Σύμφωνα με τον Ρότζερ Μπλεντς η πρώιμη μορφή της γλώσσας που μιλιότανε στη Μαδαγασκάρη μπορεί να μην είχε αυστρονησιακά γλωσσικά υποστρώματα.

Ιστορία

Η Μαδαγασκάρη κατοικήθηκε για πρώτη φορά από ανθρώπους της νοτιοανατολικής θαλάσσιας Ασίας που περάσανε μέσα από το νησί Βόρνεο. Οι μεταναστεύσεις συνεχίστηκαν κατά τη διάρκεια της πρώτης χιλιετίας όπως επιβεβαιώθηκε από ερευνητές γλωσσολόγους που κατέδειξαν την κοντινή σχέση μεταξύ της μαλαγασικής γλώσσας με την παλιά γλώσσα Μαλάι και την παλιά Τζαβανέζικη εκείνης της περιόδου. Αρκετά αργότερα, περίπου το 1000, οι αρχικοί κάτοικοι αυστρονησιακής καταγωγής αναμίχθηκαν με κατοίκους αραβικής και μπαντού καταγωγής, μεταξύ άλλων. Υπάρχει ένδειξη ότι οι προκάτοχοι των μαλαγασικών διαλέκτων έφτασαν πρώτα στο νότιο πέρασμα της ανατολικής ακτογραμμής της Μαδαγασκάρης.
Η Μαλαγασική γλώσσα έχει παράδοση στις προφορικές τέχνες, τις ποιητικές ιστορίες και τους μύθους. Η πιο γνωστή ιστορία είναι το εθνικό έπος που λέγεται Ιμπόνια και μιλά για έναν παραδοσιακό ήρωα μαλαγασικής καταγωγής με το ίδιο όνομα.
Υποβρωμιώδες οξύ

Παραγωγή

Αν προστεθεί (στοιχειακό) βρώμιο σε νερό παράγεται (αμφίδρομα) υποβρωμιώδες οξύ και υδροβρωμικό οξύ:
Επειδή η αντίδραση είναι αμφίδρομη, όταν είναι επιθυμητή η απομόνωση διαλύματός του, προστίθεται οξείδιο του υδραργύρου (HgO), που καταβυθίζει τα βρωμιούχα ανιόντα με τη μορφή βρωμιούχου υδραργύρου (HgBr), και έτσι μετατοπίζει τη χημική ισορροπία προς τα δεξιά:

Χαρακτηριστικά

Το υποβρωμιώδες οξύ σχηματίζει επίσης άλατά του, με τη μορφή κιτρινόχρωμων διαλυμάτων με αρωματική οσμή. Τόσο το οξύ όσο και τα άλατά του είναι ασταθεί και τείνουν να δυσαναλογοποιηθούν, συμπαράγοντας βρωμικό και υδροβρωμικό οξύ ή τα αντίστοιχα άλατά τους:
Γι' αυτό παραγωγή, η αποθήκευση και η μεταφορά τους γίνεται στους 0 ° C.
Το δυναμικό οξειδοαναγωγής HBrO/Br⁻ ανέρχεται σε 1,34 Volt.
Δίνει αντιδράσεις προσθήκης, για παράδειγμα με αλκένια:

Εφαρμογές

Το υποβρωμιώδες οξύ χρησιμοποιείται ως λευκαντικό, ως οξειδωτικό μέσο, ως αποσμητικό και ως απολυμαντικό, εξαιτίας της ικανότητάς του να σκοτώνει τα κύτταρα πολλών παθογόνων. Η ένωση παράγεται (φυσιολογικά) από θερμόαιμους σποδυλωτούς οργανισμούς, ιδιαίτερα από τα ηωσινόφιλα λευκά αιμοσφαίρια, τα οποία την παράγουν με τη δράση της ηωσινοφιλυπεροξειδάσης, που είναι ένα ένζυμο που «προτιμά» να χρησιμοποεί βρώμιο. Χρησιμοποιείται επίσης σε εγκαταστάσεις υδρομασάζ και ιαματικές πηγές ως μικροβιοκτόνο μέσο. Ουσιαστικά χρησιμοποιείται και εδώ ως οξειδωτικό μέσο, δηλαδή με παρόμοια δράση με αυτήν της υπεροξειδάσης στα ηωσινόφιλα. Είναι ιδιαίτερα αποτελεσματικό όταν χρησιμοποιείται σε συνδυασμό με υποχλωριώδες οξύ.
Αιαμήνη

Με την ονομασία Αιαμήνη φέρονται στην ιστορία μία αρχαία ελληνική πόλη στη Μακεδονία και μία περιοχή στην Αραβία.
Για μεν την αρχαία ελληνική πόλη Αιαμήνη τίποτα δεν είναι ακόμα μέχρι σήμερα γνωστό. Για δε την ομώνυμη περιοχή της Αραβίας είναι η χώρα των Ναβαταίων στη "Πετραία Αραβία" της οποίας οι κάτοικοι προσωνομάζονταν και "Ουράνιοι".
Ιταναγκάρ

Γεωγραφία

Το Ιταναγκάρ βρίσκεται στις γεωγραφικές συντεταγμένες 27.1°N 93.62°E. Έχει μέσο υψόμετρο 750 μέτρων.

Πολιτισμός

Κάτοικοι
Το Ιταναγκάρ κατοικείται από φυλές όπως οι Αντί, Απατάνι, Νγίσι, Ταγκίν, Γκάλο, Μόνπα, Ίντου Μίσμι, Σίνγκφο και άλλες
Τόποι προσκυνήματος
Το Γκόμπα Μαντίρ εγκαινιάστηκε από τον Δαλάι Λάμα και είναι Βουδιστικός ναός, ένα όμορφο κίτρινο στεγασμένο ιερό που αντανακλά την εκτεταμένη θιβετιανή παρέχει καλή θέα προς το Ιταναγκάρ και τη γύρω ύπαιθρο.

Δημογραφικά στοιχεία

Σύμφωνα με την Ινδική απογραφή του 2001, το Ιταναγκάρ έχει πληθυσμό 59.490 κατοίκων. Οι άνδρες αποτελούν το 53% του πληθυσμού και οι γυναίκες το 47%. Το μέσο ποσοστό αλφαβητισμού στην πόλη είναι 66.95%, χαμηλότερο από τον εθνικό μέσο όρο του 74.4%. Ο αλφαβητισμός ανδρών είναι 73.69%, και ο αλφαβητισμός γυναικών είναι 59.57%. Στο Ιταναγκάρ το 15% του πληθυσμού είναι κάτω των 6 ετών. Ο Τακάμ Σαντζόι, πρώην βουλευτής από το Αρουνάτσαλ Πραντές, στην ομιλία του στο Τζαντάρ Μαντάρ του το Δελχί, ενώ απευθυνόταν σε άτομα που ζητούσαν δικαιοσύνη για τον Νίντο Τάνια, ανέφερε ότι περίπου το 70% του πληθυσμού του Ιταναγκάρ αποτελείται από άλλες περιοχές της Ινδίας.

Εναέριες μεταφορές

Υπάρχουν τακτικά δρομολόγια ελικόπτερων από το Γκουουαχάτι προς το Ναχαρλαγκούν (Ιταναγκάρ). Το Αεροδρόμιο Γκρίνφιλντ, λίγα χιλιόμετρα από την πόλη, είναι υπό κατασκευή στο Χολόνγκι.

Οδικές μεταφορές

Η Εθνική Οδό 52Α συνδέει το Ιταναγκάρ με το Ασσάμ και την υπόλοιπη Ινδία. Υπάρχουν τακτικά δρομολόγια λεωφορείων από το Γκουουαχάτι και το Διεθνές Αεροδρόμιο Λοκπρίγια Γκοπινάθ Μπορντολόι.

Σιδηροδρομικές μεταφορές

Ο μόνο σιδηροδρομικός σταθμός βρίσκεται στη Γιούπια.

Ραδιόφωνο

Το εθνικό Πανινδικό Ραδιόφωνο εκπέμπει στην περιοχή.
Περιβαλλοντικές επιστήμες

Οι περιβαλλοντικές επιστήμες είναι ένα επιστημονικό πεδίο μεθόδων και γνώσεων, το οποίο αφορά τη μελέτη και τον χαρακτηρισμό των αλληλεπιδράσεων ανάμεσα στις φυσικές, χημικές, βιολογικές, οικονομικές και κοινωνικές συνιστώσες του φυσικού και του δομημένου περιβάλλοντος.

Ιστορικά στοιχεία

Οι περιβαλλοντικές επιστήμες αναπτύχθηκαν στις αρχές της δεκαετίας του 1960. Η δημιουργία τους υπαγορεύτηκε από την ανάγκη ύπαρξης ειδικών επιστημόνων με διεπιστημονικές γνώσεις πάνω στη μελέτη των σύνθετων περιβαλλοντικών ζητημάτων, από τη θέσπιση περιβαλλοντικών νομοθεσιών που σχετίζονται με την τήρηση συγκεκριμένων πρωτοκόλλων, καθώς και από την ολοένα αυξανόμενη ευαισθητοποίηση της κοινής γνώμης σχετικά με τα περιβαλλοντικά ζητήματα.

Διεπιστημονικότητα

Ο χαρακτήρας της διεπιστημονικότητας τονίζεται από την επικάλυψη θεμάτων που σχετίζονται με τις φυσικές επιστήμες, τις επιστήμες μηχανικών και τις κοινωνικές επιστήμες. Οι περιβαλλοντικές επιστήμες είναι εστιασμένες τόσο στη ρύπανση και την υποβάθμιση του περιβάλλοντος που προκαλούνται από την ανθρώπινη δραστηριότητα, όσο και στον περιβαλλοντικό αντίκτυπο της δραστηριότητας αυτής στη βιοποικιλότητα και την αειφορία. Σε διεπιστημονικό επίπεδο, οι περιβαλλοντικές επιστήμες αξιοποιούν και γνώσεις που προέρχονται από την οικονομία, το δίκαιο, και τις κοινωνικές επιστήμες. Οι εξειδικευμένες αυτές γνώσεις μπορούν να εφαρμοστούν και στον κυβερνοχώρο.
Η φυσική, εκτός από την κατασκευή μαθηματικών μοντέλων ικανών να περιγράψουν τα περιβαλλοντικά φαινόμενα, χρησιμοποιείται και για τη μελέτη της ροής των υλικών και τις ενεργειακές αλληλεπιδράσεις. Η χημεία επιτρέπει την κατανόηση των αλληλεπιδράσεων και των μοριακών αλλαγών στα φυσικά συστήματα. Η βιολογία είναι απαραίτητη για την περιγραφή των συνεπειών στη χλωρίδα και την πανίδα.
Αγαλμάτιο ίππου (Αρχαιολογικό Μουσείο Ολυμπίας)

Περιγραφή

Το χυτό χάλκινο συμπαγές άλογο είναι ένα από τα αρχαιότερα μνημειακά ειδώλια. Καινοτομεί ως προς τα αρχαϊκά ειδώλια, παρουσιάζει όμως σαφείς ατέλειες στην κατασκευή και χύτευση, ιδίως στο σημείο της ένωσης του λαιμού με τον κορμό.

Ιστορική τοποθέτηση

Χρονολογείται στις αρχές του 7ου αιώνα π.Χ. και προέρχεται από εργαστήριο του Άργους.
Τζέιμς Γουάν

Προσωπική ζωή

Ο Γουάν γεννήθηκε στο Κουτσίνγκ της Μαλαισίας, είναι μαλαισιοκινεζικής καταγωγής, και Αυστραλός πολίτης.
Μετακόμισε από το Περθ στη Μελβούρνη, όπου σπούδασε στο RMIT University.

Βιντεοπαιχνίδια

Ο Γουάν σκηνοθέτησε ένα trailer για το βιντεοπαιχνίδι επιβίωσης τρόμου του 2008, Dead Space.
Σημαία της Τζαμάικα

Η σημαία της Τζαμάικα καθιερώθηκε στις 6 Αυγούστου του 1962, η οποία ήταν και η αρχική ημέρα της ανεξαρτησίας. Τα χρώματα που την αποτελούν είναι το πράσινο της ελπίδας για το καλύτερο αύριο και του αγροτικού πλούτου, το μαύρο που συμβολίζει τη δύναμη και τη δημιουργικότητα του λαού της χώρας και το χρυσό, σύμβολο του φυσικού πλούτου και της λάμψης του ηλίου. Η σημαία σχηματίζει ένα Χ, που θυμίζει το σταυρό στη σημαία της Σκωτίας.
Θάνος Πετρέλης

Πορεία στη δισκογραφία

Το 2004 κυκλοφόρησε το πρώτο του προσωπικό άλμπουμ με τίτλο "Είχε το χρώμα του ουρανού" σε συνθέσεις του Φοίβου. Μεγάλη επιτυχία από το δίσκο αυτό έγινε το τραγούδι "Το αίμα μου".
To Μάιο του 2005 κυκλοφόρησε από τη Heaven το άλμπουμ «Θυμίζεις κάτι από Ελλάδα», με την υπογραφή του Φοίβου για δεύτερη συνεχή φορά. Προηγήθηκε η συμμετοχή του Θάνου στην πρόσφατη δισκογραφική δουλειά της Δέσποινας Βανδή και του Φοίβου «Στην αυλή του παραδείσου», όπου τραγούδησε ντουέτο με τη Δέσποινα Βανδή το αγαπημένο πλέον τραγούδι 'Καν' το αν μ' αγαπάς'.
Άλλα τραγούδια του που έγιναν επιτυχίες από το δεύτερό του άλμπουμ είναι 'Πως ξεχνιέται κάποια σαν εσένα', 'Μεσάνυχτα και κάτι', 'Μετά από εσένα ξαναζώ', 'Αδικα', 'Κερνάω', 'Μπόρα είσαι θα περάσεις', 'Χρόνια είχα έτσι να αισθανθώ', 'Δεν θα χωρίσουμε ποτέ', Τα τραγούδια που μιλούν γι' αγάπη', 'Η ωραία'.
Κρις Χίροου

Καριέρα

Ο Κρις Χίροου είναι πετυχημένος παλαιστής σε ομαδικό επίπεδο, αφού έχει κερδίσει αρκετά ομαδικά πρωταθλήματα μαζί με τον Κλαούντιο Καστανιόλι. Μαζί έγιναν γνωστοί ως Kings of Wrestling (ελλ: Βασιλιάδες της πάλης).
Σε ατομικό επίπεδο, έχει κατακτήσει πολλούς τίτλους, με σημαντικότερους τρεις παγκόσμιους τίτλους. Ο Χίροου έχει περάσει από το Ring of Honor, το TNA Wrestling και από διάφορες ανεξάρτητες εταιρίες πάλης.
Τον Φεβρουάριο του 2012 υπέγραψε με την κορυφαία εταιρεία πάλης, το WWE και μεταφέρθηκε σε εκπαιδευτήριο για να προσαρμοστεί στο στυλ που εκείνοι ήθελαν. Με το ψευδώνυμο "Κάσιους Όνο" άρχισε να παλεύει στο NXT, ένα εβδομαδιαίο σόου για τους νεοεισαχθέντες παλαιστές της εταιρείας. Τον Νοέμβριο του 2013 το WWE τον αποδέσμευσε, χωρίς ο ίδιος να φτάσει στο κύριο ρόστερ.

Εκπαίδευση

Έχει εκπαιδευτεί από γνωστούς παλαιστές, ανάμεσα στους Ντόρι Φανκ, Φιτ Φίνλεϊ και Γουίλιαμ Ρίγκαλ. Ο ίδιος με τη σειρά του, εκπαίδευσε αρκετούς παλαιστές.
Γκάρι Μπελ

Επαγγελματική σταδιοδρομία

Ξεκίνησε την καριέρα του τη σεζόν 2015-16, με την ομάδα Σιάρκα Ταρνόμπζεγκ στο Πολωνικό Πρωτάθλημα καλαθοσφαίρισης. Στη συνέχεια, μετακινήθηκε στην πολωνική ομάδα Ρόσα Ράντομ, πριν ενταχθεί στην Σολέ του γαλλικού Πρωταθλήματος. Τη σεζόν 2017-18. εντάχθηκε στον Άρη. Στις 28 ιουνίου του 2018, ανανέωσε το συμβόλαιο του με τον Άρη για ακόμη μία σεζόν.
Αβρανλό

Εκπαίδευση και Υγεία

Το Αβρανλό ήταν το μοναδικό χωριό μαζί με την πρωτεύουσα την Τσάλκα στο οποίο είχαν νοσοκομείο. Το νοσοκομείο του Αβρανλό μάλιστα ήταν απ' τα καλύτερα στη Γεωργία με τους καλύτερους γιατρούς. Η εκπαίδευση από την άλλη ήταν μια απ' τις κορυφαίες σε όλη την ΕΣΣΔ. Η Τσάλκα είχε 2 σχολεία, το ένα βρισκόταν στην πρωτεύουσα και το άλλο στο Αβρανλό. Το σχολείο του Αβρανλό φιλοξενούσε μαθητές από 15 διαφορετικά χωριά της Τσάλκας. Ο αριθμός των μαθητών το χρόνο ήταν περίπου 2000-2500. Το σχολείο του Αβρανλό ήταν απ' τα καλύτερα στην ΕΣΣΔ με τους καλύτερους καθηγητές και τους καλύτερους μαθητές. Μάλιστα πριν την κατάρρευση της ΕΣΣΔ είχε προσφερθεί μεγάλο χρηματικό ποσό στην Τσάλκα ώστε να κατασκευαστεί πανεπιστήμιο με μοναδικό σκοπό οι απόφοιτοι να μην μετακινούνται σε ρωσικά πανεπιστήμια, διότι δεν υπήρχε και η οικονομική άνεση. Επίσης, το σχολείο της Τσάλκας έχει διακριθεί πολλές φορές σε μεγάλους διαγωνισμούς μαθηματικών, φυσικής, χημείας, ποίησης, έκθεσης, σε αθλήματα αλλά και σε πολλά αλλά.

Οικονομία

Η οικονομία στο Αβρανλό θεωρούταν από τις πιο κορυφαίες σε όλη την ΕΣΣΔ.
Μαστοράβα

Η Μαστοράβα (Масторава) είναι Μορδβινικό επικό ποίημα που καταρτίζεται με βάση τη Μορδβινική μυθολογία και λαογραφία από τον Αλεξάντρ Σαρόνοφ, που δημοσιεύθηκε το 1994 στην γλώσσα Έρζυα, ενώ έχει ανακοινωθεί μια έκδοση στη γλώσσα Μόκσα.
Το ποίημα αποτελείται από πέντε μέρη, με τίτλο "Το Σύμπαν", "Αρχαιότητα", "Εποχή του Βασιλιά Τιούστια", "Η Ηρωική Εποχή" και "Η Νέα Εποχή". Η Μαστοράβα είναι μια θεά της Γης στην Μορδβινική μυθολογία. Το όνομα μάστορ-αβά κυριολεκτικά σημαίνει "γυναίκα της γης", ενώ μάστορ στα Μορδβινικά σημαίνει "γη".
Στο έπος Μαστοράβα, ο Τιούστια είναι ένας χωρικός που εκλέγεται από τους ανθρώπους ως βασιλιάς και ηγέτης της συμμαχίας των φυλών Μόκσα και Έρζυα και ως πολέμαρχος των συμμαχικών στρατευμάτων. Κατά τη διάρκεια της βασιλείας του, η Μορδβινία εκτεινόταν από το Βόλγα έως το Δνείπερο και από τον Οκά έως τη Μαύρη Θάλασσα. 
Στη μυθολογία των Μορδβίνων, ο Τιούστια είναι θεός της σελήνης, υιός του θεού της βροντής και της θνητής κοπέλας Λίτοβα. Αλλάζει την ηλικία του κάθε μήνα, ακολουθώντας τις φάσεις της Σελήνης.
Κώστας Ναός

Βιογραφία

Γεννήθηκε το 1929 στη Λάρισα. Είχε μικρούς ρόλους στον κινηματογράφο, στην τηλεόραση και το θέατρο. Πέθανε στην Αθήνα, στις 15 Ιουνίου του 1996, σε ηλικία μόλις 67 ετών, μοναχός και ξεχασμένος από καρκίνο. Τα τελευταία χρόνια είχε αποσυρθεί και το είχε ρίξει στο αλκόολ. Κηδεύτηκε στο νεκροταφείο του Ζωγράφου με παρουσία λίγων ηθοποιών.
Συριακοί πόλεμοι

Η περιοχή της Κοίλης Συρίας

Κοίλη Συρία ονομάζονταν η περιοχή που εκτείνονταν μεταξύ της δυτικής όχθης του Ευφράτη και της νότιας λεκάνης του Ορόντη στον βορρά, και των περιοχών της Ιερουσαλήμ και της Ασκάλωνας στον νότο. Για την κατοχή της περιοχής αυτής έγιναν μεταξύ των δυο μεγάλων βασιλείων έξι πόλεμοι.

Οι πόλεμοι

Οι πόλεμοι αυτοί κράτησαν από το 274 π.Χ. μέχρι το 168 π.Χ. και είναι οι εξής:

Συνέχεια της σύγκρουσης για την Κοίλη Συρία

Η διένεξη μεταξύ των δύο βασιλείων συνεχίστηκε και μετά την λήξη των πολέμων. Ήδη όμως από την εποχή της συνθήκης της Απάμειας (188 π.Χ.) και έπειτα κανείς από τους δύο αντιπάλους δεν μπορούσε να αγνοήσει την νέα δύναμη, την Ρώμη πού κυριαρχούσε στην Μεσόγειο και ρύθμιζε τις τύχες των υπολοίπων κρατών ενώ ταυτόχρονα και τα δύο βασίλεια, παρά την παρουσία κατά καιρούς ικανών ηγεμόνων βρίσκονταν σε πορεία παρακμής.
Οι Πτολεμαίοι κατάφεραν τελικά την εποχή της βασιλείας του Πτολεμαίου Φιλομήτορα να επικρατήσουν έναντι των αντιπάλων τους. Ο Λαγίδης μονάρχης κατέλαβε την Αντιόχεια εκδιώκοντας τον Σελευκίδη βασιλιά και πρώην γαμπρό του Αλέξανδρο Βάλα (145 π.Χ.). Οι Αντιοχείς του παραχώρησαν το σελευκιδικό στέμμα, εκείνος όμως αντιλαμβανόμενος τις διαθέσεις των Ρωμαίων δεν το δέχθηκε. Τελικά ο Πτολεμαίος Φιλομήτωρ πέθανε λίγο αργότερα σε μάχη που δόθηκε κοντά στην Αντιόχεια εναντίον του Αλέξανδρου Βάλα.
Αρκετές δεκαετίες αργότερα το 102 π.Χ. ή Κλεοπάτρα Γ΄ επιχείρησε να καταλάβει την Κοίλη Συρία, αλλά ενώ βρίσκονταν στην Πτολεμαΐδα(στην δυτική Γαλιλαία) μεταπείστηκε από τους Ιουδαίους στρατηγούς της Χελκία και Ανανία και επέστρεψε στην Αίγυπτο. Εκεί κατά την διάρκεια μιας διένεξης, δολοφονήθηκε από τον γιο της Πτολεμαίο Αλέξανδρο (101 π.Χ.).
28978 Ιξίων

Τροχιά

Η τροχιά του Ιξίωνα μοιάζει με αυτή του Πλούτωνα, αλλά το περιήλιο του Πλούτωνα βρίσκεται κοντά στο αφήλιο του Πλούτωνα. Το αφήλιο του Ιξίωνα είναι 7,4 δισεκατομμύρια χιλιόμετρα (49 ΑΜ) από τον Ήλιο, το περιήλιό του είναι 4,5 δισεκατομμύρια χιλιόμετρα από τον Ήλιο (30 ΑΜ) και η μέση απόσταση από τον Ήλιο είναι 5,95 δισεκατομμύρια χιλιόμετρα (39,5 ΑΜ) από τον Ήλιο. Η περιφορά του διαρκεί 250 γήινα χρόνια.

Φυσικά χαρακτηριστικά

Ο Ιξίων είναι μετρίως κόκκινο αντικείμενο και η επιφάνειά του αποτελείται από σκούρο άνθρακα και θολίνες. Η διάμετρός του είναι περίπου 820 χιλιόμετρα.
Το Πολύ Μεγάλο Τηλεσκόπιο έχει ελέγξει τον Ιξίωνα για κομητική δραστηριότητα, αλλά δεν ανίχνευσε κώμα. Ο Ιξίων απέχει 41 αστρονομικές μονάδες από τον Ήλιο, και είναι πιθανό ότι ο Ιξίων θα μπορούσε να αναπτύξει ένα κώμα ή προσωρινή ατμόσφαιρα όταν είναι πιο κοντά στο περιήλιο.
Μπιάρνε Στρούστρουπ

Εκπαίδευση

Ο Μπιάρνε Στρουστρουπ γεννήθηκε στις 30 Δεκεμβρίου 1950 στο Ώρχους της Δανίας. Απέκτησε πτυχίο μάστερ στα μαθηματικά και στην πληροφορική από το Πανεπιστήμιο του Ώρχους το 1975 και, εν συνεχεία, το διδακτορικό του δίπλωμα από το Πανεπιστήμιο του Κέμπριτζ το 1979, όπου ήταν μαθητής του Κολλεγίου Τσόρτσιλ. Ο καθηγητής-σύμβουλος της διδακτορικής του διατριβής ήταν ο Ντέιβιντ Ουίλερ.

Καριέρα

Ο Στρούστρουπ ξεκίνησε την ανάπτυξη της γλώσσας προγραμματισμού C++ το 1978 (τότε ονομαζόταν «C με κλάσεις»). Ο Στρούστρουπ επίσης έγραψε αυτό που θεωρείται ως το πρότυπο βιβλίο για τη γλώσσα αυτή, The C++ Programming Language.
Ήταν επικεφαλής του τμήματος ερευνών στην πληροφορική στο Εργαστήριο ΑΤ&Τ από τη δημιουργία του μέχρι το 2002. Ο Στρούστρουπ εξελέγη μέλος της Εθνική Ακαδημία Μηχανικής το 2004. Σήμερα, εργάζεται στο Πανεπιστήμιο Τέξας Α&Μ και κατέχει την έδρα της πληροφορικής στο Κολλέγιο Μηχανικής του πανεπιστημίου αυτού.
Νικόλαος Σπέντζας

Βιογραφία

Γεννήθηκε στα Φιλιατρά το 1905. Ο πατέρας του, Ιωάννης, ήταν βουλευτής Τριφυλίας το 1906 και το 1910 και Μεσσηνίας το 1910 και το Δεκέμβριο του 1915. Σπούδασε στη Νομική Σχολή του Πανεπιστημίου Αθηνών και άσκησε το επάγγελμα του δικηγόρου. 
Διετέλεσε νομικός σύμβουλος του ΟΔΕΠ και ανέλαβε επίσης γενικός διευθυντής του ΑΣΟ.
Εξελέγη βουλευτής Τριφυλίας για πρώτη φορά το 1933. 
Στη συνέχεια επανεξελέγη βουλευτής Μεσσηνίας στις εκλογές του 1936, με το Κόμμα Ελευθεροφρόνων στις εκλογές του 1946 με την Ένωση Εθνικοφρόνων και ως ανεξάρτητος το 1950, βουλευτής Τριφυλίας με τον Ελληνικό Συναγερμό το 1952 και Μεσσηνίας με την ΕΡΕ το 1956. 
Στην κυβέρνηση του Ιωάννη Μεταξά ήταν υφυπουργός Εθνικής Παιδείας και Θρησκευμάτων από τις 3 Απριλίου 1939 ως τις 29 Ιανουαρίου 1941.Συνέχισε στο ίδιο υφυπουργείο και στην κυβέρνηση Κορυζή ως τις 18 Απριλίου 1941. Αργότερα, στην κυβέρνηση του Κωνσταντίνου Καραμανλή υπηρέτησε ως υφυπουργός Οικισμού και Σεισμοπλήκτων Νήσων από τις 6 Οκτωβρίου 1955 ως τις 29 Φεβρουαρίου 1956. 
Μνημειώδεις υπήρξαν οι παρεμβάσεις του στα Πανεπιστήμια καθώς και οι ύβρεις που εκτόξευε δημόσια κατά των καθηγητών. Από την θέση του υφυπουργου, μάλιστα, προχώρησε στον διορισμό του γαμπρού του, Κωνσταντίνου Ασκητόπουλου, στη θέση του Επίκουρου καθηγητή χημείας στο Πανεπιστήμιο Αθηνών.
Απεβίωσε το 1959 και κηδεύτηκε από τον ναό της Μητρόπολης στις 9 Δεκεμβρίου.
Ο γιος του, Ιωάννης Σπέντζας, έγινε αργότερα βουλευτής με τη Νέα Δημοκρατία.
Στυλιανός Κορρές

Βιογραφικά στοιχεία

Γεννήθηκε στη Νάξο. Υπήρξε καθηγητής της Αρχαίας Έλληνικής Φιλολογίας στο Πανεπιστήμιο Αθηνών, πρύτανης του ίδιου πανεπιστημίου το ακαδημαϊκό έτος 1968-69 και ιδρυτής της Εταιρείας Κυκλαδικών Μελετών. Στην κυβέρνηση Μαρκεζίνη διορίστηκε υφυπουργός Εθνικής Παιδείας και Θρησκευμάτων. Την περίοδο 1976 - 1986 διετέλεσε πρόεδρος της Φιλεκπαιδευτικής Εταιρείας.
Ήταν παντρεμένος και είχε τρία παιδιά. Γιος του είναι ο Γεώργιος Κορρές, αρχαιολόγος και ομότιμος καθηγητής πανεπιστημίου και ο Δημήτριος Κορρές, καθηγητής Ορθοπαιδικής του Πανεπιστημίου Αθηνών.
Ώρα στο Βιετνάμ

Με την επανένωση του Βιετνάμ χρησιμοποιείται η ζώνη ώρας UTC+7, η οποία είναι 7 ώρες μπροστά από τον UTC. Η ώρα Ινδοκίνας (ICT) χρησιμοποιείται όλο το χρόνο, καθώς το Βιετνάμ δεν χρησιμοποιεί τη θερινή ώρα.
Το Βιετνάμ αναφέρθηκε υπό το πρότυπο ISO 8601 το 1998 και στη συνέχεια δημιούργησε το δικό του πρότυπο TCVN 6398-1:1998.
Στατιστικά Κυπέλλου Συνομοσπονδιών FIFA 2013

Η ακόλουθη λίστα περιλαμβάνει τα στατιστικά του Κυπέλλου Συνομοσπονδιών FIFA 2013 που δεξήχθη το διάστημα 15-30 Ιουνίου 2013 στα γήπεδα της Βραζιλίας.